CELEX: 22022D1082
Language: sk
Date: 2022-02-04 00:00:00
Title: Rozhodnutie Spoločného výboru EHP č. 34/2022 zo 4. februára 2022, ktorým sa mení príloha II (Technické predpisy, normy, skúšky a certifikácia) k Dohode o EHP [2022/1082]

30.6.2022   
               
               
                  SK
               
               
                  Úradný vestník Európskej únie
               
               
                  L 175/55
               
            
         ROZHODNUTIE SPOLOČNÉHO VÝBORU EHP č. 34/2022
         zo 4. februára 2022,
         ktorým sa mení príloha II (Technické predpisy, normy, skúšky a certifikácia) k Dohode o EHP [2022/1082]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2020/427 z 13. januára 2020, ktorým sa mení príloha II k nariadeniu Európskeho parlamentu a Rady (EÚ) 2018/848, pokiaľ ide o určité podrobné pravidlá výroby platné pre produkty ekologickej poľnohospodárskej výroby (1), sa má začleniť do Dohody o EHP.
                  
               
                     (2)
                  
                  
                     Delegované nariadenie Komisie (EÚ) 2020/1794 zo 16. septembra 2020, ktorým sa mení časť I prílohy II k nariadeniu (EÚ) 2018/848 Európskeho parlamentu a Rady, pokiaľ ide o používanie rastlinného množiteľského materiálu z konverzie a neekologického rastlinného množiteľského materiálu (2), sa má začleniť do Dohody o EHP.
                  
               
                     (3)
                  
                  
                     Delegované nariadenie Komisie (EÚ) 2020/2146 z 24. septembra 2020, ktorým sa dopĺňa nariadenie Európskeho parlamentu a Rady (EÚ) 2018/848, pokiaľ ide o mimoriadne pravidlá výroby v ekologickej poľnohospodárskej výrobe (3), sa má začleniť do Dohody o EHP.
                  
               
                     (4)
                  
                  
                     Delegované nariadenie Komisie (EÚ) 2021/269 zo 4. decembra 2020, ktorým sa mení delegované nariadenie (EÚ) 2020/427, pokiaľ ide o dátum začatia uplatňovania zmien určitých podrobných pravidiel výroby platných pre produkty ekologickej poľnohospodárskej výroby uvedených v prílohe II k nariadeniu Európskeho parlamentu a Rady (EÚ) 2018/848 (4), sa má začleniť do Dohody o EHP.
                  
               
                     (5)
                  
                  
                     Vykonávacie nariadenie Komisie (EÚ) 2020/464 z 26. marca 2020, ktorým sa stanovujú určité pravidlá uplatňovania nariadenia Európskeho parlamentu a Rady (EÚ) 2018/848, pokiaľ ide o dokumenty potrebné na spätné uznanie období na účely konverzie, o výrobu produktov ekologickej poľnohospodárskej výroby a o informácie, ktoré majú poskytovať členské štáty (5), sa má začleniť do Dohody o EHP.
                  
               
                     (6)
                  
                  
                     Vykonávacie nariadenie Komisie (EÚ) 2020/2042 z 11. decembra 2020, ktorým sa mení vykonávacie nariadenie (EÚ) 2020/464, pokiaľ ide o dátum jeho uplatňovania a určité ďalšie dátumy, ktoré sú relevantné pre uplatňovanie nariadenia Európskeho parlamentu a Rady (EÚ) 2018/848 o ekologickej poľnohospodárskej výrobe (6), sa má začleniť do Dohody o EHP.
                  
               
                     (7)
                  
                  
                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (8)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola XII prílohy II k Dohode o EHP sa mení takto:
            
                        1.
                     
                     
                        V bode 54b [nariadenie Európskeho parlamentu a Rady (EÚ) 2018/848] sa dopĺňajú tieto zarážky:
                        
                                    „–
                                 
                                 
                                    
                                       32020 R 0427: delegované nariadenie Komisie (EÚ) 2020/427 z 13. januára 2020 (Ú. v. EÚ L 87, 23.3.2020, s. 1), zmenené týmto predpisom:
                                    
                                                —
                                             
                                             
                                                
                                                   32021 R 0269: delegované nariadenie Komisie (EÚ) 2021/269 zo 4. decembra 2020 (Ú. v. EÚ L 60, 22.2.2021, s. 24),
                                             
                                          
                              
                                    —
                                 
                                 
                                    
                                       32020 R 1794: delegované nariadenie Komisie (EÚ) 2020/1794 zo 16. septembra 2020 (Ú. v. EÚ L 402, 1.12.2020, s. 23).“
                                 
                              
                  
                        2.
                     
                     
                        Za bod 54bc [vykonávacie nariadenie Komisie (EÚ) 2020/977] sa vkladajú tieto body:
                        
                                    „54bd.
                                 
                                 
                                    
                                       32020 R 2146: delegované nariadenie Komisie (EÚ) 2020/2146 z 24. septembra 2020, ktorým sa dopĺňa nariadenie Európskeho parlamentu a Rady (EÚ) 2018/848, pokiaľ ide o mimoriadne pravidlá výroby v ekologickej poľnohospodárskej výrobe (Ú. v. EÚ L 428, 18.12.2020, s. 5).
                                 
                              
                                    54be.
                                 
                                 
                                    
                                       32020 R 0464: vykonávacie nariadenie Komisie (EÚ) 2020/464 z 26. marca 2020, ktorým sa stanovujú určité pravidlá uplatňovania nariadenia Európskeho parlamentu a Rady (EÚ) 2018/848, pokiaľ ide o dokumenty potrebné na spätné uznanie období na účely konverzie, o výrobu produktov ekologickej poľnohospodárskej výroby a o informácie, ktoré majú poskytovať členské štáty (Ú. v. EÚ L 98, 31.3.2020, s. 2), zmenené týmto predpisom:
                                    
                                                —
                                             
                                             
                                                32020 R 2042: vykonávacie nariadenie Komisie (EÚ) 2020/2042 z 11. decembra 2020 (Ú. v. EÚ L 420, 14.12.2020, s. 9).“
                                             
                                          
                              
                  
         
            Článok 2
            Znenie delegovaných nariadení (EÚ) 2020/427, (EÚ) 2020/1794, (EÚ) 2020/2146 a (EÚ) 2021/269 a vykonávacích nariadení (EÚ) 2020/464 a (EÚ) 2020/2042 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 5. februára 2022 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*), alebo dňom nadobudnutia účinnosti rozhodnutia Spoločného výboru EHP č. 31/2022 zo 4. februára 2022 (7), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli, 4. februára 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 87, 23.3.2020, s. 1.
         
            (2)  Ú. v. EÚ L 402, 1.12.2020, s. 23.
         
            (3)  Ú. v. EÚ L 428, 18.12.2020, s. 5.
         
            (4)  Ú. v. EÚ L 60, 22.2.2021, s. 24.
         
            (5)  Ú. v. EÚ L 98, 31.3.2020, s. 2.
         
            (6)  Ú. v. EÚ L 420, 14.12.2020, s. 9.
         
            (*)  Ústavné požiadavky neboli oznámené.
         
            (7)  Pozri stranu 49 tohto úradného vestníka.